Pink Floyd - Dark Side Of The Moon Tab Online | UG Plus @ Ultimate-Guitar.com
Easiest way to learn “Dark Side Of The Moon”
To play “Dark Side Of The Moon” start Tab Pro Free trial Puk-studente begin eie veldtog | Maroela Media
Studente aan die Noordwes-Universiteit se Puk-kampus in Potchefstroom het spontaan met ŉ #DankiePuk-veldtog begin na negatiewe beriggewing deur Beeld oor studenteaktiwiteit by dié kampus.
“Ons wou graag die bestuur van die Puk ondersteun,” het Marine Opperman, primaria by Vergeet-my-nie-dameskoshuis, aan Maroela Media gesê. “Ons wou as studente iets positief doen.”
Die studente het ook ŉ petisieblad opgestel waar hulle ŉ brief rig aan die Raad van die NWU, huidige bestuur van die NWU, prof. Dan Kgwadi, vise-kanselier van die NWU en Blade Nzimande, minister van hoër onderwys.
“Studente vra van die NWU-Raad om vir ons regte standpunt in te neem en toe te sien dat gesonde tradisies, asook ons taalbeleid behoue bly. Ons vra ook van die Minister van Onderwys, Blade Nzimande, om behoorlike ondersoek in te stel met verwysing na ons studente kultuur voor veranderinge in plek gestel word,” lui die brief.
Die webwerf verklaar verder: “Ons beskou Beeld se onlangse beriggewing oor ons as ‘n wanvoorstelling van ons waardes en ons neem standpunt teen ongebalanseerde joernalistiek in.”
Opperman sê dit is vir hulle, as studente, belangrik om te verklaar dat hulle diversiteit en ŉ oop kultuur op die kampus nastreef. “Menseregte is vir ons baie belangrik, en dit word vervat in hierdie #DankiePuk-veldtog,” sê sy.
Marion Fouché, primarius van Villagers, sê sosiale media was vir hulle die logiese stap, omdat dit so ŉ groot platform bied (klik hier om die veldtog se Facebook-blad te besoek). “Geen politieke party of beweging of organisasie is hierby betrokke nie, dit is ŉ inisiatief van die studente,” het Fouché aan Maroela Media bevestig. Hy sê ŉ gedrukte weergawe van die petisie word ook op die kampus versprei.
Intussen het Solidariteit met ŉ #propuk-veldtog begin. Flip Buys, uitvoerende hoof van Solidariteit, het Woensdag ŉ ope brief aan Tim du Plessis, hoof van Afrikaanse Koerante by Media 24 gerig, weens ‘n vertrouensbreuk wat ontstaan het oor die manier waarop die koerant beriggewing oor studenteaktiwiteit by die Puk hanteer het. Buys verklaar ŉ dispuut met Beeld en versoek Afrikaanssprekendes om nie meer dié koerant te koop totdat die dispuut opgelos is nie. Klik hier om meer te lees.
Opperman en Fouché het altwee bevestig dat die studente nie by Solidariteit se #ProPuk-veldtog betrokke is nie, maar dat hulle nie noodwendig studente sou ontmoedig om dit te ondersteun nie.
Louisa Jooste · 5 jaar gelede
Go Pukke!!! Julle Rock!!!